jkorsvik/nowiki_second_scrape_merged huggingface dataset:
Edward C. Hyatt vannkraftverk

Edward C. Hyatt vannkraftverk er et såkalt pumpekraftverk i Butte fylke i California, og utnytter kraften fra to vertikalt beliggende reservoarer med 600 m vannfall (head), i elva Feather som er ei sideelv til Sacramento. Installert effekt er 780 MW fordelt på seks turbiner.
I samme fylke ligger også Edward C. Hyatt-demningen som betjener tre egne turbiner i tradisjonell elvekraftverk-teknologi med en produksjon på 351–367 MW som fordeles til pumpekraftverket. Til kraftproduksjonen inngår ellers vann ledet fra den store Oroville-demningen med Lake Oroville, og hele dette anlegget inklusive E. C. Hyatt vannkraftverk stod ferdig i 1968. Årsproduksjonen er 2,12 TWh.


== Referanser ==


== Eksterne lenker ==
Californias finansdepartement – Summary Data of State Water Project.
Qi (Henan)

Qi (kinesisk: 杞; pinyin: Qǐ) var en mindre føydalstat som dukket opp i Kinas historie i første del av Shangdynastiet og vedvarte til begynnelsen av de stridende staters tid, cirka 445 f.Kr.


== Historie ==
Staten Qi skal ha blitt grunnlagt da Shangdynastiets første konge gjorde Xia-dynastiets avsatte kongefamilie til lensherrer i det området som nå er fylket Qi i byprefekturet Kaifeng i østre Henan. Qi flyttet gradvis østover til det som nå er  Xintai i Shandong, men ble til slutt knust av kong Hui av Chu. 
Staten Qi var etter alt å dømme svært liten, og når den en sjelden gang i mellom nevnes i eldre kinesiske dokumenter er det for å fortelle at det som foregikk der var så uviktig at det ikke var verdt å nevne.  Men staten har satt spor etter seg i et kinesisk ordtak: 杞人憂天 (qǐ rén yōu tiān, «Qi-folk bekymrer seg over himmelen»). Det fortelles at Qi-borgerne var engstelige for at himmelen skulle falle ned på dem. Ordtaket benyttes om nyttesløs eller meningsløs engstelse. 


== Referanser ==
Si Nakharin vannkraftverk

Si Nakharin vannkraftverk, noen ganger kalt Sri Nagarindra, er en demning bestående av en betongdemning og en steinfyllingsdam – Si Nakharin-demningen – hvor vann ledes fra førstnevnte dam til et stort pumpekraftverk i det vestre Thailand, vest for Bangkok. Det ligger i provinsen Kanchanaburi, som grenser til Burma. Vassdraget som demmes opp er Mae Klong, hvor anlegget liger midtveis i den østre tilførselselva Khwae Yai («Kwai»). Hele reservoaret er omkranset av et omland som er vernet med en 1 523 km² stor nasjonalpark – Kheaun Si Nakharin nasjonalpark. 2 km sørvest for kraftverket starter Erawan nasjonalpark. 
Installert effekt i kraftverket er 720 MW, derav 360 MW i pumpekraftverket. Årsproduksjonen er ca. 1,97 TWh. Betongdammen i vestenden av reservoarets sørlige begrensning er en rett gravitasjonsdam som er 140 meter høy, mens steinfyllingsdammen i øst er 170 meter høy og 610 meter lang. Mellom disse er det et ca. 10 mål stort naturlig fjellplatå med besøkssenter for anlegget. Reservoaret er på 17 km³ (17 milliarder m³).
Lengre nedre i elva Khwae Yai er det en langt mindre demning – Thung Na-demningen – med et mindre vannkraftverk.


== Referanser ==


== Eksterne lenker ==
(en) Srinakarin Dam – kategori av bilder, video eller lyd på Commons 
(en) Trek Thailand – Kheaun Sri Nakarin National Park, Kanchanaburi province.
Tokyo institutt for teknologi

Tokyo institutt for teknologi (東京工業大学, Tōkyō kōgyō daigaku) eller Tōkōdai (東工大, Tōkōdai), engelsk Tokyo Institute of Technology (TiTech), er et offentlig universitet i Japan med hovedcampus i bydelen Ōokayama i Tokyos Meguro-distrikt. Universitetet ble grunnlagt i 1881.Kjente studenter inkludeter Satoru Iwata, president i Nintendo fra 2002 til 2015.


== Folk verdt notat ==
Hideki Shirakawa, Nobelprisen for kjemi i 2000
Yoshinori Ohsumi, Nobelprisen i medisin i 2016


== Referanser ==


== Eksterne lenker ==
(ja) Offisielt nettsted 
(en) Tokyo Institute of Technology – kategori av bilder, video eller lyd på Commons
Mae Klong

Mae Klong er ei elv i Thailand, vest for Bangkok. Den renner fra grensen mot Burma og sørøstover ned provinsen Kanchanaburi, videre vest for byen Nakhon Pathom og ut i Thailandbukta ved byen Samut Songkhran. Elva er kjent for Umphang Thee Lor Sue-fossen, Sai Yok-fossen, Erawan-fossen, og litt lengre oppe Si Nakharin-demningen og flere nasjonalparker. Området er mye brukt til turisme og rekreasjon. 
Den vestre tilførselselva Khwae Nol, også kjent som Khwae Noi eller Khwae Sai Yok, er langt oppe utbygd med Khao Laem-demningen. Helt sør langs elva er det funnet boplasser fra neolittikum, og elvedalen er hovedføre for japanernes framføring av «Dødens jernbane» under andre verdenskrig, hvor denne via Khwae Nol skulle føres nordvestover og inn i Burma. Det er flere grotter og severdige fosser langs Khwae Nol.
Den østre tilførselselva Khwae Yai, eller Si Sawat, er mest kjent for broen over Kwai som spenner over elva bare 2 km ovenfor byen Kanchanaburi. Her anla japanerne «Dødens jernbane» over Khwae Yai og førte den deretter over fjellene vestover til sideelva Khwae Nol. Langs Khwae Yai er det to severdige fosser, hvorav den mest besøkte i Erawan nasjonalpark midtveis i elva. 
Bare 2 km nordøst for Erawan er elva regulert med den meget store Si Nakharin-demningen, mens den langt mindre Thung Na-demningen ligger et par mil lengre nede. Det har vært planlagt en stor demning med ytterligere oppdemming av elva nær ved Nam Choan, men dette prosjektet er inntil videre stoppet på grunn av protester. Mer enn 100% av elvestrømmingen er regulert.De to tilførselselvene flyter sammen i byen Kanchanaburi, hvorfra vassdraget bare kalles Mae Klong. Langs vassdraget er det noe utvinning av edelstener, nevneverdig i småbyen Bo Ploi i nordøst.


== Referanser ==


== Eksterne lenker ==
(en) Mae Klong – kategori av bilder, video eller lyd på Commons 
ASEAN Regional Centre for Biodiversity Conservation – «Khwae Yai River System»
Chiba Institute of Technology

Chiba Institute of Technology (千葉工業大学. Chiba kōgyō daigaku er et privat universitet i Japan, med hovedcampus i bydelen Tsudanuma i byen Narashino i prefekturet Chiba. CIT ble grunnlagt i 1942.


== Referanser ==


== Eksterne lenker ==
(ja) Offisielt nettsted 
(en) Chiba Institute of Technology – kategori av bilder, video eller lyd på Commons
Gabčíkovo-Nagymaros

Gabčíkovo-Nagymaros er navnet på et omstridt, og ikke fullt ut ferdigbygd vannkraftkompleks på Donau. Det skulle etter Budapest-avtalen 16. september 1977 bestå av en demning i Gabčíkovo i Tsjekkoslovakia og en i Nagymaros i Ungarn, og gi både flomvern og kraftproduksjon. Bare det slovakiske anlegget i Gabčíkovo er fullført, og avtalen er fortsatt omstridt mellom Slovakia og Ungarn. I 1992 forsøkte Ungarn å trekke seg fra avtalen, og det ble også gjennomført rettssaker i sakens anledning.
Fullførte deler av komplekset omfatter, regnet ovenfra:

Čunovo-demningen – 24 MW.
Čunovo-Hrušov-reservoaret – 16 km langt, 196 mill. m³, 40 km²
Gabčíkovo-demningen (1989) – 720 MW, 8 turbiner, produksjon 2,65 TWh.
Visual Instruction Set

Visual Instruction Set (forkortet VIS) er et SIMD instruksjonssett for datagrafikk i 64-biter SPARC mikroprosessorer (SPARC versjon 9) som ble introdusert av Sun Microsystems den 3. oktober 1994.
Det er fem versjoner av VIS: VIS 1, VIS 2,  VIS 2+, VIS 3 og VIS 4.
VIS 1 ble første gang realisert i UltraSPARC den 7. november 1995, og ble også implementert av Fujitsu i SPARC64 IV den 1. august 2000.
VIS 2 ble introdusert i UltraSPARC III i november 2001, og VIS2+ ble introdusert i UltraSPARC IV i mars 2004.
VIS 3 ble introdusert i SPARC T4 den 26. september 2011. VIS 4 ble introdusert i SPARC M7 den 26. oktober 2015.


== Referanser ==


== Eksterne lenker ==
An introduction to SPARC’s SIMD offerings
UltraSPARC and VIS Instruction Set Extensions
GCC SPARC VIS Built-in Functions
Roberta Collins

Roberta Collins (født Roberta Lee Hefley 17. november 1944, død 16. august 2008) var en amerikansk skuespiller. Hun deltok i flere ulike skjønnhetskonkurranser tidlig i karrieren og var kjent for sitt Marilyn Monroe-aktige utseende. På 1970- og 1980-tallet spilte hun i en rekke exploitationfilmer.
Collins døde 63 år gammel av en uheldig overdose alkohol og rusmiddel.


== Filmografi (utvalg) ==

1975 – Death Race 2000

1982 – Death Wish II


== Referanser ==


== Eksterne lenker ==
(en) Roberta Collins på Internet Movie Database 
(sv) Roberta Collins i Svensk Filmdatabas 
(fr) Roberta Collins på Allociné 
(en) Roberta Collins på AllMovie 
(en) Roberta Collins hos The Movie Database 
Artikkelen har ingen egenskaper for filmpersondatabaser i Wikidata
(en) Roberta Collins hos Rotten Tomatoes
Danjiangkoudemningen

Danjiangkoudemningen er en demning med vannkraftverk i elva Dan Jiang (Han) ved byen Danjiangkou, i det nordvestlige Hubei, midtre Kina. Selve demningsanlegget ligger i byfylket Danjiangkou, 100 km vest for byen Nanyang, og demmer opp Kinas største og en av Asias største kunstige innsjøer. Innsjøen forgrener seg også inn i provinsen Henan. Totalt installert krafteffekt er 900 MW, og anlegget ble bygd ut på 1950-tallet. 
Demningen er 176,6 meter høy, og totalt 2 494 meter lang. Da den ble bygget ut skapte den et av Asias største reservoarer. Det strekker seg helt inn i Henan-provinsen i nord.
Det har vært gjennomført en avledning av vann fra Chang Jiang (Yangtze) til Nord-Kina via Danjiangkou-reservoaret og over fjellene nordover til Huang He. Dette er et ledd i Sør-nord-vannoverføringsprosjektet (Nánshuǐ Běidiào Gōngchéng – South-to-North Water Diversion Project (SNWDP)).


== Eksterne lenker ==
Agenda 21-kontoret, Kina – Project Profiles, The Planning for the Protection and Management of Eco-environment of the Water Source of the Danjiangkou Reservoir.
The Gov Monitor – China relocates 330,000 for South-North water diversion project.
Susan Buckner

Susan Buckner (født 28. januar 1953) er en amerikansk skuespillerinne og tidligere deltaker i missekonkurranser. 


== Biografi ==
Susan Buckner ble født 28. januar 1953 i Seattle i Washington. Før hun begynte skuespillerkarrieren ble hun kåret til Miss Washington i 1971 og fikk en topp ti-plassering i badedraktkonkurransen i Miss America. Som skuespillerinne har hun spilt en rekke biroller, blant annet som cheerleaderen Patty Simcox i filmen Grease (1978).


== Filmografi (utvalg) ==

1977 – The Amazing Howard Hughes

1978 – Grease


== Referanser ==


== Eksterne lenker ==
(en) Susan Buckner på Internet Movie Database 
(da) Susan Buckner på Filmdatabasen 
(en) Susan Buckner hos The Movie Database 
Artikkelen har ingen egenskaper for filmpersondatabaser i Wikidata
(en) Susan Buckner hos Rotten Tomatoes
Super-Bissorte vannkraftverk

Super-Bissorte er et vannkraftverk i en liten fransk elv, like sør for hvor den renner ut i vassraget L'Arc, ei bielv til Rhône i det sørøstlige Frankrike, i Orelle kommune i departement Savoie. Anlegget for kraft fra Bissorte-demningen som ligger på 2.210 meters høyde over havet. Dette er en betong buedam som skaper et mindre reservoar.
Det ligger umiddelbart nedenfor Bissorte vannkraftverk (75 MW) og Orelle vannkraftverk, sistnenvte med kraft fra Freney-demningen litt lengre oppe i samme elv. Nedenfor i samme elv ligger Ponts-des-Chevres-demningen.
Vannkraftverket har en installert vannkrafteffekt på 750 MW produksjonskapasitet fordelt på fem turbiner. Hvis man inkluderer Bissorte vannkraftverk som kan anses som første byggetrinn (fra 1935), så er totaleffekten 825 MW.
Anlegget stod ferdig i 1978. Vannfallet (head) er på hele 1 120 meter, blant de høyeste i verden.


== Se også ==
Liste over verdens største vannkraftverk


== Eksterne lenker ==
Oversikt over demninger i Alpene – Electricité de France. Besøkt 13. januar 2012.
Storsteinnes Idrettslag

Storsteinnes Idrettslag er et idrettslag i Balsfjord kommune som ble stiftet den 1. juni i 1949. Leder for idrettslaget er Jens-Olav Løvlid. Klubben kan tilby sine medlemmer et bredt utvalg av aktiviteter innen Turn,  fotball,  orientering, langrenn, handball og Balsfjord Stars er tilrettelagt fotball i Storsteinnes Idrettslag.


== Fotball ==
Den første offisielle divisjonskampen i fotball ble spilt sommeren 1951 og resulterte i en 9-0-seier over IL Lynet. 
A-laget i fotball for menn spiller i dag i 5. divisjon, avd. 2 i Troms. Laget spiller hjemmekampene sine på Moan Kunstgress.
Klubbens største rivaler er kommune- og disvisjonskollega Nordkjosbotn IL. Oppgjørene dem i mellom er kjent som "slaget om Balsfjord" og er et av de mest intense lokaloppgjørene i Troms.


== Spillerstall i sesongen 2017 ==


==== Historie ====


==== Kjente fotballspillere ====
Morten Pedersen
Arne Vidar Moen
Kent-Are Antonsen


== Orientering ==
I likhet med fotball, har orientering ved en sentral del av idrettslaget. Det skyldes i hovedsak mangeårige leder for "o-gruppa", Gunnar Bakke Kvaal. Med Kvaal i spissen, har o-gruppa til STIL, arrangerte en rekke arrangement. Det største arrangementet ble arrangert i 2011 i samarbeid med BUL-Tromsø, Midnattsolgaloppen.


== Eksterne lenker ==
Offisielt nettsted
Wilson-demningen

Wilson-demningen er en demning med et vannkraftverk fra 1933 i elva Tennessee River, i delstaten Alabama. Installert vannkrafteffekt er 630 MW. Selve demningen ble utbygd fra 1918 til 1924, mens vannkraftverket ble utbygd ni år senere. Dette var prosjektet som ledet til dannelsen av Tennessee Valley Authority i 1933. Dammen var i sin tid verdens største, 42 meter (137 fot) høy og 1 385 meter (4 500 fot) lang.
Den skaper Wilsonsjøen (Wilson Lake) på 63 km², og nedenfor Wilson-demningen starter Pickwicksjøen som er demmet opp av Pickwick Landing-demningen.


== Eksterne lenker ==
UACE – The Construction of Wilson Lock and Dam.
Irving Shulman

Irving Shulman (født 21. mai 1913, død 23. mars 1995) var en amerikansk forfatter og manusforfatter.


== Biografi ==
Irving Shulman ble født 21. mai 1913 i Brooklyn i New York. Boken hans The Amboy Dukes fra 1947 handlet om livene til en gruppe jødiske kriminelle tenåringsgutter i Brooklyn under andre verdenskrig. Den solgte fem millioner utgaver, og førte til at Shulman fikk jobb som manusforfatter for Warner Bros. De to oppfølgerbøkene, Cry Tough! og The Power Brokers, handlet om de videre livene til noen av personene som overlevde i den første boken. Shulman var med på å tilrettelegge manuset til filmen Rotløs ungdom med James Dean i hovedrollen. På 1960-tallet skrev han biografier om Jean Harlow og Rudolph Valentino. Shulman døde 23. mars 1995 i Sherman Oaks i California av Alzheimers sykdom.


== Referanser ==


== Eksterne lenker ==
(en) Irving Shulman på Internet Movie Database 
(sv) Irving Shulman i Svensk Filmdatabas 
(fr) Irving Shulman på Allociné 
(en) Irving Shulman på AllMovie 
(en) Irving Shulman hos The Movie Database
Tarjei Skirbekk

Tarjei Skirbekk (født 1971 i Bergen) er en norsk idehistoriker som siden 2015 arbeider i Statoil/Equinor hvor han har vært rådgiver for konsernsjefen. Han har bakgrunn fra Arbeiderpartiet. Han har skrevet to bøker om politisk kommunikasjon og europeisk politikk.Skirbekk er cand.philol. med hovedfag i idéhistorie fra Universitetet i Oslo.Han var politisk rådgiver for utenriksminister Jonas Gahr Støre 2009–2011. Han har vært internasjonal sekretær i AUF og hatt flere stillinger i Arbeiderpartiet og prosjektleder for etableringen av tankesmien Agenda. Mellom 2014 og 2017 var han ekstern rådgiver for Socialdemokraterna. Skirbekk har anmeldt sakprosa blant annet for NRK.


== Familie ==
Tarjei Skirbekk er sønn av filosofen Gunnar Skirbekk og sakprosaforfatteren Elisabeth Aasen.


== Bibliografi ==
1992: Radikalt ja. Oslo: GSI. 1992.  Pamflett i EU-debatten
2015: Hvordan vinne valg. Moderne politisk kommunikasjon, Spartacus forlag
2021: De moderate folkepartienes fall i Europa, Cappelen Damm


== Referanser ==
Gryningstid

Gryningstid er et musikkalbum med det svenske rockebandet Dia Psalma. Albumet ble utgitt i 1994, og inneholder hits som «Hon får...», «Tro rätt tro fel» og «Emelie».


== Sporliste ==
«Requiem»
«Alla älskar dig»
«Mamma»
«Hon får...»
«Tro rätt tro fel»
«Den som spar»
«Emelie»
«Kalla sinnen»
«Grytfot»
«Gryningsvisa i D-moll»
«Sol över oss»
«Öga för öga»


== Eksterne lenker ==
(en) Gryningstid på Discogs
Arkeologiåret 1948

Arkeologiåret 1948 er en oversikt over blant annet utgravninger, fødte og avdøde personer med tilknytning til arkeologi i 1948.


== Utgravninger ==
Utgravninger i Nippur sponset av Det orientalske instituttet ved University of Chicago begynner under ledelse av Richard C. Haines


== Publiseringer ==
Archaeological Institute of America starter utgivelsen av magasinet Archaeology.


== Funn ==
Snettisham depotfunn oppdaget nær King's Lynn, England.


== Priser og utmerkelser ==
Maud Cunnington tildeles CBE for arbeid innen arkeologi, den første kvinnelige arkeologen som mottok ordenen.


== Andre hendelser ==
M. M. Postan fra Cambridge samler innflytelsesrike arkeologer og historikere til et møte for å diskutere muligheten for å grave ut våningshus fra middelalderen i England.


== Fødsler ==
24. februar – Lotte Hedeager, dansk arkeolog, professor i arkeologi ved Universitetet i Oslo.
16. mars – Laurentino Garcia y Garcia, spansk arkeolog og historiker
3. august – Guillemette Andreu-Lanoë, fransk egyptolog og arkeolog
13. november – Nicolas Grimal, fransk egyptolog
23. november – Ian Hodder, britisk arkeolog


== Dødsfall ==
25. januar – Christian Blinkenberg, dansk arkeolog (født 1863)
26. mai – Émile Gaston Chassinat, fransk egyptolog (født 1868)
29. juni – Sten Konow, norsk indolog (født 1867)
2. september – Sylvanus G. Morley, amerikansk arkeolog, epigrafiker, og spesialist på Maya sivilisasjonen (født 1883)


== Referanser ==
Arkeologiåret 1949

Arkeologiåret 1949 er en oversikt over blant annet utgravninger, fødte og avdøde personer med tilknytning til arkeologi i 1949.


== Utgravninger ==
Utgravningene påbegynnes på nytt ved funnstedet for Pekingmannen i Zhoukoudian, Kina.
Alberto Ruz Lhuillier begynner utgravningene av Inskripsjonstempelet, Palenque.
Seton Lloyd begynner utgravninger i Sakçagözü.
Grahame Clark begynner utgravninger i Star Carr, North Yorkshire (fortsetter til 1951).


== Funn ==
Karbondateringsteknikken blir oppdaget av Willard Libby og hans kollegaer i 1949 mens han var professor ved University of Chicago.
Nye utgravninger av funnstedet for Pekingmannen i Zhoukoudian, Kina fører til at 5 tenner og rester av lår- og skinnebein blir funnet.
De første nye oppdagelsene av Nimrudelfenbein av British School of Archaeology i Irak ledet av Max Mallowan.


== Publiseringer ==
«C. W. Ceram» - Götter, Gräber und Gelehrte (Gods, Graves and Scholars: the story of archaeology).
T. D. Kendrick - Late Saxon and Viking Art.


== Andre hendelser ==
University of New Mexico overfører landområder til National Park Service og utvider Chacokulturens nationalhistoriske park, på den betingelse at universitetet får fortsette sin vitenskapelige forskning på områdene.


== Fødsler ==
17. januar – Helge Sørheim, norsk arkeolog
31. juli – Sven Rosborn, svensk arkeolog, museumssjef, forfatter og dramatiker
Michel Amandry, fransk numismatiker
Sheila Coulson, canadisk/norsk arkeolog
Israel Finkelstein, israelsk arkeolog, akademiker og forfatter av fagbøker


== Dødsfall ==
7. august – Percy Newberry, britisk egyptolog (død 1869)


== Referanser ==
Knapp (andre betydninger)

Knapp kan referere til:

Knapp, flat, rund gjenstand vanligvis festet til et klesplaggStrømbryter, elektrisk innretning som bryter forbindelsen mellom to punkt
Tast, knappeformet, nedtrykkbar strømbryter på et tastaturPersoner

Lawrence Knapp, amerikansk landhockeyspiller
Mikaela Knapp, svensk skuespiller
Ole Knapp, norsk fagforeningsleder
Tony Knapp, engelsk fotballtrener
QuestBack

Questback er et norsk IT-selskap som ble grunnlagt på et enkelt premiss om at mennesker er viktige, og at de er i stand til å tilby innsikt som er nødvendig for suksess i enhver bedrift. Selskapet utvikler og selger programvare og tjenester for innsamling, analyse og oppfølging av forretningskritisk tilbakemelding fra kunder, ansatte og andre personer gjennom elektroniske spørreskjemaer. Selskapet har ca. 300 ansatte med kontorer i Norge, Sverige, Storbritannia, USA, Finland og Tyskland, samt forhandlere i en rekke andre land.
Selskapet ble stiftet i 2000 av gründer Ståle Løvbukten og administrerende direktør Ivar Kroghrud.
Frank Møllerop overtok som CEO for Questback gruppen i 2013.


== Milepæler ==
2000: Oppstart av selskapet og QuestBack lanseres
2001: Selskapet går med overskudd og har siden hatt en tosifret årlig vekst
2003: QuestBack starter sin internasjonale ekspansjon
2006: Milepælen på 1 000 kunder nås
2008: Oppkjøp av Easyresearch Scandinavia AB i Sverige
2008: Oppkjøp av Refleks AS i Norge
2010: Oppkjøp av Digium Oy i Finland
2011: Oppkjøp av Globalpark i Tyskland
2015: Åpning av kontor i New York
2016: Flytting til nytt hovedkontor i Bogstadveien i OsloSelskapet eies 75% av Reiten & Co og 25% av de ansatte.


== Eksterne lenker ==
Offisielt nettsted
Sven Engholm

Sven Torbjørn Engholm (født 25. april 1954) er en svensk oppdretter og hundekjører bosatt i Finnmark.
Engholm kom fra Sverige til Karasjok i 1980 for å leve av og for polarlivet. Han eier og driver kennel og oppdrett av husky i tillegg til utleie av hytter og arrangør av opplevelsesturer.
Sven Engholm er 11 ganger vinner av Finnmarksløpet og blant de ti beste i Iditarod. Han har ledet flere ekspedisjoner til Spitsbergen, Grønland og Sibir.


== Eksterne lenker ==
(en) Offisielt nettsted 
(en) Sven Engholm – Iditarod Trail Sled Dog Race
Qi (Shaanxi)

Qi (kinesisk: 岐國) var et kortlivet kongedømme under de fem dynastiers og ti kongedømmers tid i Kina (901–924). Kongedømmets hovedstad var Fengxiang (鳳翔) i det som i dag er provinsen Shaanxi, men riket strakte seg også inn i det som nå er provinsene Gansu og Sichuan. 
Rikets eneste hersker var Li Maozhen, som senere underkastet seg det yngre Tang-dynasti.


== Litteratur ==
Frederick W. Mote: Imperial China 900–1800. Harvard University Press, Cambridge (Mass.) 1999, ISBN 0-674-44515-5.
Børge Gellein Blikeng

Børge Gellein Blikeng (født 17. august 1987) er en tidligere norsk skihopper fra Namsos. Blikeng hoppet for Namsos hopp og Trønderhopp. 12. mars 2009 gjorde han det første stående hoppet på over 220 meter på norsk jord. Hoppet på 220,5 meter skjedde da prøvehoppere testet bakken to dager før verdenscuprennet i Vikersund, men siden bakkerekorder kun kan settes under offisielle renn er hoppet ikke gyldig som bakkerekord i Vikersund.


== Referanser ==


== Eksterne lenker ==
(en) Børge Gellein Blikeng – FIS (skihopping)
Balthasar Schneider

Balthasar Schneider (født 27. november 1984) er en tidligere østerriksk skihopper.
I sesongen 2006/07 vant han kontinentalcupen i skihopping sammenlagt, etter å ha kommet som nummer to sammenlagt to år på rad tidligere. Schneider debuterte i verdenscupen i 2001/02. Hans personlige rekord er 216,5 meter, satt under et skiflygingsrennet i Vikersund 7. mars 2004.


== Referanser ==


== Eksterne lenker ==
(en) Balthasar Schneider – FIS (skihopping)
Arkeologiåret 1874

Arkeologiåret 1874 er en oversikt over blant annet utgravninger, fødte og avdøde personer med tilknytning til arkeologi i 1874.


== Utforskninger ==
William Henry Jackson fra Hayden-ekspedisjonen fotograferer klippehus i Mesa Verde.


== Fødsler ==
27. april – Otto Hauser, sveitsisk arkeolog (død 1932)
9. mai – Howard Carter, britisk egyptolog (død 1939)
3. juli – Johan Gunnar Andersson, svensk arkeolog, paleontolog og geolog (død 1960)
28. august – Émile Baraize, fransk egyptolog (død 1952)
13. desember – Ludwig Curtius, tysk arkeolog og kunsthistoriker (død 1954)


== Dødsfall ==
15. februar – Camillo Tarquini, katolsk kardinal og arkeolog (født 1810)
4. april – Charles Beulé, fransk politiker og arkeolog (født 1826)
27. oktober – Karl Ludwig Grotefend, tysk historiker og numismatiker (født 1807)
4. desember – Aymar de Blois de La Calande, fransk arkeolog (født 1804)
		


== Referanser ==